Norges Judoforbund

Norges Judoforbund (NJF) ble stiftet 28. juni 1967 etter initiativ av Øivinn Tveter og er et særforbund under Norges idrettsforbund og olympiske og paralympiske komité. NJF er medlem av European Judo Union (EJU) og International Judo Federation (IJF).


== Presidenter i NJF ==


== Viktige historiske hendelser ==
1954 – Robert Marchant (1. dan) fra Frankrike kom på besøk til Oslo og foretok de første graderinger av nordmenn i Norge.
1956 – Den første gradert til 1. dan i Norge var Henrik Lundh, etter ham fulgte Torkel Sauer og Per Ombudstvedt (alle fra NJJK).
1960 – Den første klubben i Norge var Norsk Judo og Jiu-jitsu Klubb ble stiftet 12. oktober. Den andre klubben, Bergen Judo Klubb, ble stiftet i 1962. Den tredje klubben, Kongsvinger Judo Klubb, ble stiftet i 1963.
1969 – Det første individuelle Norgesmesterskapet for menn ble arrangert i Blindernhallen i Oslo 16. februar.
Norsk Judo og Jiu-jitsu Klubb (NJJK) imponerte stort og vant 5 av 6 NM-titler.
1969 – Ole-Jørgen Hammerstrøm og Atle Lundsrud, begge fra NJJK, ble de to første til å motta dommer C-lisens i Norge.
1971 – Den første kongepokal i judo ble delt ut under NM. Vinneren av kongepokalen var Tore Vogt fra Ippon Judoklubb.
1974 – NJF utnevner Henrik Lundh og Torkel Sauer, begge fra NJJK, til æresmedlemmer.
1975 – Første NM for damer ble avholdt i Kristiansand i oktober. 
1979 – Kongepokal ble satt opp for første gang for damer. Den første vinneren av kongepokalen for damer var Inger Lise Solheim fra Marienlyst Judo Club.
1981 – Kay Otto Nilssen får bronse i EM Jr. -86 kg. og vinner Norges første internasjonale medalje i judo.
1982 – Inger Lise Solheim får sølv i VM -61 kg, og Heidi Andersen (f. 1963) vinner bronse i -66 kg. Norges første internasjonale medaljer for senior.
1982 – Norge arrangerer EM for damer i Bærum. Stevneleder er Atle Lundsrud, Ippon Judoklubb.
1985 – Norge arrangerer EM for herrer på Hamar. Stevneleder er Atle Lundsrud, Ippon Judoklubb.
1984 – Norge deltar med 3 judoutøvere i OL i Los Angeles. Alfredo Chinchilla (f. 1962), Frank Evensen (f. 1962) og Fridtjof Thoen (f. 1961).
1985 – Henrik Lundh (NJJK) graderes til 5. dan, som den første i Norge, honorært post mortem.
1992 – Norge deltar med 1 judoutøver i OL i Barcelona: Stig Traavik (f. 1967).
1997 – Norges Judoforbund arrangerer EJU kongress for første gang.
2000 – Per-Arne Grime, Oslo judoklubb, og Svein Gårdsø, Sandefjord judoklubb, tildeles 6. dan 24. april som de første i Norge.
2006 – Esther Myrebøe (f. 1973) vinner World Cup i Baku, Aserbajdsjan i -63 kg. som første norske vinner av verdenscup i judo.
2007 – Joakim Vårdal Jensen (f. 1987) vinner Special Olympics.
2007 – Norges Judoforbund arrangerer internasjonalt dommerseminar i Stavanger. Prosjektleder var Per-Arne Grime.
2008 – Norge arrangerer World Cup for første gang i Drammen, prosjektleder var Sven-Ove Johansen. 
2008 – Martin Thiblin (f. 1980) vant World Cup Norway -73 kg. som første norske mannlige verdenscup-vinner i judo.
2009 – Per-Arne Grime (Oslo Judoklubb) tildeles 7. dan (godkjent av EJU) som den høyeste tildelte grad til en norsk judoutøver.
2009 – Vibeke Thiblin velges som president i NJF som første kvinne.
2011 – Jan Eirik Schiøtz (Drammen Judo Club) og Alf Birger Rostad (Levanger Judoklubb) utnevnes til æresmedlemmer av Norges Judoforbund 30. april.
2012 – Alfredo Chinchilla (f. 1962) vant Veteran-EM -66 kg.
2013 – Hanne Myrnes vant Veteran-VM.


== Graderinger ==
I Norge er det dangradert 556 utøvere (per 31.12.2014).
Disse er fordelt som følger:
7. dan: 1
Per-Arne Grime, Oslo judoklubb, 18. februar 2009
6. dan: 5
Svein Gårdsø, Sandefjord judoklubb, 24. april 2000
Terje Gunnerud, Ski Judo og Jujutsuklubb, 7. juni 2009
Dag Hodne, NJJK, 8. desember 2009
Torkel Sauer, NJJK, 7. september 2012
Rosalie Evans, TSI Judogruppa, 3. mai 2013
5. dan: 4
Henrik Lundh, NJJK, 9. mars 1985
Knut Harefallet, Fredrikstad Kampsportklubb, 22. mai 2009
Alf Birger Rostad, Levanger Judoklubb, 2. februar 2012
Alfredo Chinchilla, NJJK, 1. juni 2012
4. dan: 14
3. dan: 40
2. dan: 76
1. dan: 416


== Norgesmesterskap individuelt ==
Det første Judo-NM i historien ble avholdt 16. februar i 1969 i Oslo. Uoffisielle norske mesterskap ble avholdt så tidlig som i 1958. Det var omtrent 10 judoklubber i Norge da det første NM ble arrangert. Første NM for damer ble holdt i Kristiansand i oktober 1975. NM for damer og herrer var adskilte arrangementer helt frem til 1988 da det ble et felles arrangement for første gang i mars i Sandefjord. 


== Vinnere av kongepokal ==
Første kongepokal ble delt ut i 1971 for herrer, og i 1979 for damer. To år har kongepokal ikke blitt delt ut i dameklassen på grunn av for lav deltagelse.


== Eksterne lenker ==
Offisielt nettsted